સૂત્રોના જણાવ્યા અનુસાર એક વ્યક્તિએ દાહોદ ખાતે જમીનની ખરીદી કરી હતી. આ જમીનની રજીસ્ટ્રી કરાવવા માટે તેને રેવન્યુ રેકોર્ડમાં ચઢાવવા માટે મામલતદારમાં અરજી કરી હતી. રેવન્યુ રેકર્ડમાં ચઢાવવામાં માટે દાહોદના મામલતદાર દિનેશભાઈ નગીનભાઈ પટેલે ખાનગી વ્યક્તિ દ્વારા પ્રથમ રૂ.૭૫,૦૦૦ લાંચમાં સ્વીકારી હતી. ત્યાર વધુ રૂા. ૫૧,૦૦૦ લાંચની માંગણી કરવામાં આવી હતી. ગત તારીખ ૧૨મી ઓક્ટોબરના રોજ રૂા.૨૦,૦૦૦ ઉપરોક્ત મામલતદે તેમના બેંક ખાતામાં નાખવાનુ કહેતા વ્યક્તિએ આ ૨૦ હજાર રૂપીયા બેંક ખાતામાં નાખ્યા હતા. ત્યાર પછી મામલતદાર દિનેશભાઈ નગીનભાઈ પટેલે બીજા ૩૧,૦૦૦ની માંગણી કરી હતી.